Wichita
Wichita on linn USA-s, Kansase osariigi suurim linn ja Sedgwicki maakonna halduskeskus. Laiub tasandikul Arkansase jõe ääres umbes 400 meetri kõrgusel merepinnast. Wichita asutati 1870. aastal. Linn on tuntud lennundustööstusettevõtete järgi, teda kutsutakse maailma õhupealinnaks (The Air Capital of the World). Seal asuvad lennukitootjate Cessna ja Learjeti peakorter ning McConnelli õhujõudude baas. Wichitas avati 1958 esimene Pizza Huti restoran.